Cheek

**Cheek** (oikealta nimeltään **Jare Henrik Tiihonen**) on suomalainen laulaja.

## Ura

### **2015-2016: Paluu takaisin ja Alpha Omega**

Cheek ilmoitti heinäkuussa 2015 tekevänsä paluun 22. elokuuta Blockfesteillä Ratina Stadionilla. Liput tulivat myyntiin 9. heinäkuuta ja ne myytiin heti loppuun. Hän julkaisi uuden singlen "Sä huudat" 19. elokuuta 2015. Cheek esiintyi Elämä lapselle -konsertissa 16. syyskuuta. Toinen single "Sillat" ennen albumia julkaistiin 14. lokakuuta 2015. Alpha Omega -albumi julkaistiin kaksi päivää myöhemmin. Cheek teki striimausennätyksen, sillä kaikki hänen albuminsa kymmenen kappaletta sijoittuvat Spotifyssa Suomen TOP50 -listan kymmenen soitetuimman joukkoon. Cheek esiintyi Nenäpäivässä 6. marraskuuta. 8. marraskuuta Yle TV2 esitti Cheekistä kertovan dokumentin "Jare vs. Cheek". Marraskuussa hän oli ensimmäinen mies Gloria-lehden kansikuvana. 29. marraskuuta Cheek esiintyi Voitolla yöhön -ohjelman Unicef-spesiaalissa. 8. tammikuuta 2016 Cheek aloitti Alpha Omega -nimeä kantavan jäähallikiertueen, joka päättyi 26. helmikuuta Hartwall Areenalle. 3. maaliskuuta julkaistiin single "Me ollaan ne Part 2", jossa ovat Cheekin lisäksi mukana Nikke Ankara, Elastinen, JVG, Kube ja Pete Parkkonen. Cheek voitti 11. maaliskuuta Emma Gaalassa vuoden artisti sekä vuoden musiikkivideo -palkinnot. 3. toukokuuta 2016 Diandra julkaisi singlen "Huitoo", jossa Cheek on mukana. Kesäkuussa Cheek aloitti kesäkiertueen. 17. elokuuta 2016 hän julkaisi singlen "All Good Everything". Syyskuussa 2016 Cheek teki klubikiertueen. 14. syyskuuta hän oli jälleen mukana Elämä lapselle -konsertissa. 6. lokakuuta 2016 julkaistiin Cheekistä kertova kirja "JHT - Musta lammas". Syksyllä Cheek oli mukana Kaija Koon "Nää yöt ei anna armoo" sekä Sannin "Ku Kanye Kanyee" -kappaleilla.

### **2017-2018: Ura loppuu**

Cheek järjesti keskiviikkona 15. marraskuuta 2017 tiedotustilaisuuden Hotelli Kämpin Peilisalissa Helsingissä, jossa ilmoitti lopettavansa musiikkiuransa kotikaupunkinsa Lahden Mäkimontussa 25. elokuuta 2018 *Valot sammuu* -nimisessä jäähyväiskonsertissa.[1] Konsertin liput tulivat myyntiin 21. marraskuuta ja ne myytiin loppuun alle minuutissa, jonka myötä hän päätti järjestää lisäkeikan Mäkimontussa perjantaina 24. elokuuta 2018. Yhteensä lippuja myytiin 60 000 kappaletta.[2][3] 16. marraskuuta julkaistiin Cheekin viimeiseksi singleksi jäänyt "Enkelit"[4], joka nousi heti Spotifyssa Suomen TOP50 -listan kärkeen. 29. marraskuuta julkaistiin singlen musiikkivideo YouTubessa.[5] Hän esiintyi 1. joulukuuta Idols Suomen finaalilähetyksessä yllätyksenä, jossa esitti uusimman kappaleensa.[6] 31. tammikuuta 2018 ensi-iltansa sai Cheekistä kertova elokuva *Veljeni vartia*, jossa häntä näyttelee Antti Holma.[7] Cheek oli ehdolla Emma Gaalassa molemmissa yleisöäänestyksissä (Vuoden artisti ja Vuoden musiikkivideo) ja voitti kummatkin kategoriat 3. helmikuuta järjestetyssä gaalassa.[8] Ystävänpäivänä 14. helmikuuta Radio Suomipop järjesti kuuntelijoilleen Cheekin eturivi-keikan Casino Helsingissä. Huhtikuussa Cheek sainasi ensimmäisen artistin Lukas Leonin levy-yhtiölleen Liiga Musicille, jonka löysi sattumalta pari vuotta sitten YouTube-videontoistopalvelusta ja kiinnostui hänestä heti. Hän otti yhteyttä Lukasiin ja he tekivät levytyssopimuksen.[9][10] Cheek aloitti toukokuussa 2018 hänen viimeisen *Täältä sinne* -nimisen kiertueen, joka päättyi 26. toukokuuta Hartwall Areenalle.[11] Hän aloitti viimeisen festarikiertueensa 27. kesäkuuta ja hänen viimeiseksi festarikeikaksi jäi Blockfest 18. elokuuta. 17. elokuuta 2018 julkaistiin Cheekin ensimmäinen kokoelmalevy ja hänen viimeiseksi julkaisuksi jäänyt *Timantit on ikuisia* digitaalisena sekä viikkoa myöhemmin CD:nä.[12]

## Julkaisut

### **Albumit**

* Avaimet mun kulmille
* Käännän sivuu
* Kasvukipuja
* Kuka sä oot (2008)
* Jare Henrik Tiihonen
* Jare Henrik Tiihonen 2
* Sokka irti (2012)
* Kuka muu muka (20. syyskuuta 2013)
* Alpha Omega (16. lokakuuta 2015)

### **Singlet**

* Jossu (mukana Jukka Poika, 31. toukokuuta 2013)
* Timantit on ikuisia (9. elokuuta 2013)
* Parempi mies (mukana Samuli Edelmann, 12. lokakuuta 2013)
* Kuka muu muka (18. joulukuuta 2013)
* Äärirajoille (2. heinäkuuta 2014)
* Flexaa (mukana SANNI ja VilleGalle, 8. elokuuta 2014)
* Sä huudat (19. elokuuta 2015)
* Sillat (mukana Ilta, 14. lokakuuta 2015)
* Keinu (17. joulukuuta 2015)
* Me ollaan ne Part 2 (mukana Nikke Ankara, Elastinen, JVG, Kube ja Pete Parkkonen, 3. maaliskuuta 2016)
* All Good Everything (17. elokuuta 2016)
* Enkelit (16. marraskuuta 2017)

### **Musiikkivideot**

* Avaimet mun kiesiin
* Raplaulajan vapaapäivä
* Tuhlaajapoika
* Liekeissä
* Kanssa tai ilman
* Jos mä oisin sä
* Mitä tänne jää
* Jippikayjei
* Maanteiden kingi
* Mikä siinä on
* Pyrkiny vähentää
* Sokka irti
* Syypää sun hymyyn
* Anna mä meen
* Kyyneleet
* Jossu
* Timantit on ikuisia
* Parempi mies
* Kuka muu muka
* Äärirajoille
* Flexaa
* Sä huudat
* Keinu
* Me ollaan ne Part 2
* Enkelit

### **Vierailijana**

* Mitä mä teen tääl (Mikael Gabriel, 2013)
* Lapiolla päähän (Uniikki, 2013)
* Juppi (Spekti, 2013)
* Lohtu (2014)
* Huitoo (Diandra, 2016)
* Nää yöt ei anna armoo (Kaija Koo, 2016)
* Ku Kanye Kanyee (SANNI, 2016)
* XTC (Lukas Leon, 2018)